Source: https://op.europa.eu/mt/web/about-us/legal-notices/euwebarchive
Timestamp: 2020-01-22 06:26:24+00:00
Document Index: 1457477

Matched Legal Cases: ['Qorti ', 'Qorti ', 'Art. 3', 'Art. 5', 'Art. 4', 'Art. 13']

Operazzjoni tal-ipproċessar: Arkivju tal-web tal-Unjoni Ewropea
Kontrollur tad-Data: L-Uffiċċju tal-Pubblikazzjonijiet tal-Unjoni Ewropea, unità A.4, “Preservazzjoni u Depożitu Legali”
Referenza tar-Record: DPR-EC-00861
Liema data personali niġbru u nipproċessaw b’mod ulterjuri?
Kif inħarsu u nissalvagwardjaw id-data personali tiegħek?
L-informazzjoni rigward l-operazzjoni tal-ipproċessar “Arkivju tal-web tal-Unjoni Ewropea” mill-unità A.4 “Preservazzjoni u Depożitu Legali” tal-Uffiċċju tal-Pubblikazzjonijiet tal-Unjoni Ewropea hi ppreżentata hawn taħt.
L-għan tal-operazzjoni tal-ipproċessar: l-unità A.4, “Preservazzjoni u Depożitu Legali” tal-Uffiċċju tal-Pubblikazzjonijiet iżżomm l-Arkivju tal-web tal-Unjoni Ewropea biex jiġu ppreservati s-siti web tal-istituzzjonijiet, l-aġenziji u l-korpi tal-UE. L-arkivju tal-web jinħoloq permezz ta’ crawling awtomatiku ta’ għażla ta’ siti elettroniċi aċċessibbli għall-pubbliku ospitati mill-istituzzjonijiet tal-UE. L-arkivju hekk maħluq hu aċċessibbli online mill-pubbliku.
L-operazzjoni tal-arkivjar tista’ tiġbor data personali li qabel kienet pubblikament disponibbli fuq is-siti web tal-istituzzjonijiet tal-UE: jekk il-proprjetarji tas-sit web ippubblikaw data personali fis-siti web oriġinali, is-siti u l-paġni arkivjati jista’ jkun fihom din id-data, jiġifieri l-ismijiet u d-dettalji possibbli ta’ kuntatt tal-persunal tal-UE u potenzjalment ta’ persuni oħrajn involuti fit-teħid ta’ deċiżjonijiet tal-UE bħal esperti nazzjonali. Jekk dan hu l-każ, il-paġni li fihom data personali jistgħu jinħbew wara li ssir talba min-naħa tas-sid tas-sit web pubbliku.
Din l-operazzjoni tal-ipproċessar isservi l-iskop espliċitu ta’ arkivjar fl-interess pubbliku.
3. Fuq liema bażi(jiet) legali nipproċessaw id-data personali tiegħek?
Nipproċessaw id-data personali tiegħek, għax l-ipproċessar ikun meħtieġ għat-twettiq ta’ kompitu li jsir fl-interess pubbliku jew fl-eżerċitar ta’ awtorità uffiċjali mogħtija lill-istituzzjoni jew lill-korp tal-Unjoni.
Bażi ġuridika addizzjonali għall-ipproċessar: il-mandat tal-Uffiċċju tal-Pubblikazzjonijiet, id-Deċiżjoni 2009/496/KE tal-Parlament Ewropew, tal-Kunsill, tal-Kummissjoni, tal-Qorti tal-Ġustizzja, tal-Qorti tal-Awdituri, tal-Kumitat Ekonomiku u Soċjali Ewropew u tal-Kumitat tar-Reġjuni tas-26 ta’ Ġunju 2009 dwar l-organizzazzjoni u l-funzjonament tal-Uffiċċju tal-Pubblikazzjonijiet tal-Unjoni Ewropea, b’mod speċjali l-Art. 3(1)(g) u l-Art. 5(1)(m) tagħha.
4. Liema data personali niġbru u nipproċessaw b’mod ulterjuri?
Sabiex titwettaq din l-operazzjoni tal-ipproċessar, l-unità A.4 “Preservazzjoni u Depożitu Legali” tal-Uffiċċju tal-Pubblikazzjonijiet tista’ f’ċerti każijiet tiġbor il-kategoriji ta’ data personali li ġejjin:
l-isem u l-kunjom,
id-dettalji possibbli ta’ kuntatt (indirizz tal-posta elettronika, numru tat-telefown, indirizz fiżiku tal-uffiċċju);
f’każijiet eċċezzjonali, ir-ritratt jew data oħra.
L-arkivju tal-web tal-Unjoni Ewropea jikseb din id-data billi jarkivja s-siti web oriġinali tal-UE, disponibbli pubblikament.
L-unità A.4, “Preservazzjoni u Depożitu Legali” tal-Uffiċċju tal-Pubblikazzjonijiet iżżomm id-data personali tiegħek għall-finijiet tal-arkivjar fl-interess storiku, mingħajr limitu ta’ żmien.
6. Kif inħarsu u nissalvagwardjaw id-data personali tiegħek?
Id-data kollha f’format elettroniku (emails, dokumenti, lottijiet ta’ data applowdjati, eċċ.) jinħażnu jew fuq is-servers tal-Kummissjoni Ewropea jew tal-kuntrattur(i) tagħha. L-operazzjonijiet tal-ipproċessar jitwettqu kollha skont id-Deċiżjoni tal-Kummissjoni (UE, Euratom) 2017/46 tal-10 ta' Jannar 2017 dwar is-sigurtà tas-sistemi ta' komunikazzjoni u informazzjoni fil-Kummissjoni Ewropea.
Il-kuntratturi jistgħu jkunu bbażati barra ż-ŻEE. Bħalissa, l-Uffiċċju tal-Pubblikazzjonijiet għandu kuntratti ta’ arkivjar ma’ Internet Archive, ibbażat fl-Istati Uniti tal-Amerika u ma’ GW Crossmedia, ibbażat fin-Netherlands. Internet Archive ma jiħux sehem fit-Tarka tal-Privatezza UE-Stati Uniti. Madankollu, id-data kollha tinżamm fuq servers li jinsabu fit-territorju taż-ŻEE, kif ukoll dawk miġburin minn Internet Archive. Il-kuntratturi tal-Kummissjoni huma marbutin bi klawsola kuntrattwali speċifika għal kull operazzjoni tal-ipproċessar tad-data tiegħek f’isem il-Kummissjoni, kif ukoll bl-obbligi ta’ kunfidenzjalità li jitnisslu mir-Regolament Ġenerali dwar il-Protezzjoni tad-Data (“GDPR” ir-Regolament (UE) 2016/679).
Sabiex tipproteġi d-data personali tiegħek, il-Kummissjoni daħħlet fis-seħħ għadd ta’ miżuri tekniċi u organizzattivi. Il-miżuri tekniċi jinkludu azzjonijiet xierqa biex jindirizzaw is-sigurtà online, ir-riskju tat-telf ta’ data, il-modifika ta' data jew l-aċċess mhux awtorizzat, filwaqt li jitqies ir-riskju ppreżentat mill-ipproċessar u n-natura tad-data personali li qed tiġi pproċessata. Il-miżuri organizzattivi jinkludu r-restrizzjoni tal-aċċess għad-data personali għall-persuni awtorizzati biss bi ħtieġa leġittima ta’ tagħrif għall-finijiet ta’ din l-operazzjoni tal-ipproċessar.
L-aċċess għad-data personali tiegħek hu pprovdut lill-istaff tal-Kummissjoni responsabbli għat-twettiq ta’ din l-operazzjoni tal-ipproċessar u lill-istaff awtorizzat skont il-prinċipju ta’ “ħtieġa ta' tagħrif”. Dan l-istaff jirrispetta ftehimiet statutorji, u fejn meħtieġ, ftehimiet addizzjonali ta’ kunfidenzjalità.
Abbażi tal-premessa 19, l-Art. 4(1) (b)+(e), l-Art. 13 u l-Artikolu 25(4) tar-Regolament (UE) 2018/1725, dan it-trasferiment potenzjali ta’ data personali hu kkunsidrat ġustifikat peress li jservi l-għan espliċitu ta’ arkivjar fl-interess pubbliku.
L-arkivju tal-web tal-Unjoni Ewropea hu disponibbli pubblikament fuq l-internet.
Inti għandek drittijiet speċifiċi bħala “suġġett tad-data” skont il-Kapitolu III (l-Artikoli 14-25) tar-Regolament (UE) 2018/1725, b’mod partikolari d-dritt li taħbi d-data personali tiegħek mill-wiri għall-pubbliku fl-arkivju tal-web u d-dritt li tillimita l-ipproċessar tad-data personali tiegħek. Fejn applikabbli, għandek ukoll id-dritt li toġġezzjona għall-ipproċessar jew id-dritt għall-portabbiltà tad-data.
Meta tixtieq teżerċita d-drittijiet tiegħek fil-kuntest ta’ operazzjoni tal-ipproċessar speċifika waħda jew aktar, jekk jogħġbok ipprovdi d-deskrizzjoni tagħhom (jiġifieri r-referenza/i tar-Record tagħhom kif speċifikat taħt l-Intestatura 10 hawn taħt) fit-talba tiegħek.
Jekk tixtieq teżerċita d-drittijiet tiegħek skont ir-Regolament (UE) 2018/1725, jew jekk għandek xi kummenti, mistoqsijiet jew tħassib, jew jekk tixtieq tressaq ilment rigward il-ġbir u l-użu tad-data personali tiegħek, jekk jogħġbok ħossok liberu li tikkuntattja lill-Kontrollur tad-Data, l-unità A.4 “Preservazzjoni u Depożitu Legali” tal-Uffiċċju tal-Pubblikazzjonijiet ( info@publications.europa.eu ).
Tista’ tikkuntattja lill-Uffiċjal tal-Protezzjoni tad-Data (DATA-PROTECTION-OFFICER@ec.europa.eu) rigward kwistjonijiet relatati mal-ipproċessar tad-data personali tiegħek skont ir-Regolament (UE) 2018/1725.
L-Uffiċjal tal-Protezzjoni tad-Data tal-Kummissjoni (UPD) jippubblika r-reġistru tal-operazzjonijiet kollha tal-ipproċessar dwar id-data personali mill-Kummissjoni, li ġew iddokumentati u nnotifikati lilu. Tista’ taċċessa r-reġistru minn dan il-link li ġej: http://ec.europa.eu/dpo-register.
Din l-operazzjoni tal-ipproċessar speċifika ġiet inkluża fir-reġistru pubbliku tal-UPD bir-Referenza tar-Record li ġejja: DPR-EC-00861.